CELEX: 31993R2062
Language: el
Date: 1993-07-27 00:00:00
Title: ΚΑΝΟΝΙΣΜΟΣ (ΕΟΚ) αριθ. 2062/93 ΤΗΣ ΕΠΙΤΡΟΠΗΣ της 27ης Ιουλίου 1993 σχετικά με τις λεπτομέρειες της οικονομικής παρακολούθησης των προγραμμάτων που εγκρίνονται βάσει του κανονισμού (ΕΟΚ) αριθ. 2078/92 του Συμβουλίου σχετικά με τις μεθόδους παραγωγής που συμμορφώνονται με τις απαιτήσεις προστασίας του περιβάλλοντος, καθώς και με τη διατήρηση του φυσικού χώρου

Avis juridique important

|

31993R2062

ΚΑΝΟΝΙΣΜΟΣ (ΕΟΚ) αριθ. 2062/93 ΤΗΣ ΕΠΙΤΡΟΠΗΣ της 27ης Ιουλίου 1993 σχετικά με τις λεπτομέρειες της οικονομικής παρακολούθησης των προγραμμάτων που εγκρίνονται βάσει του κανονισμού (ΕΟΚ) αριθ. 2078/92 του Συμβουλίου σχετικά με τις μεθόδους παραγωγής που συμμορφώνονται με τις απαιτήσεις προστασίας του περιβάλλοντος, καθώς και με τη διατήρηση του φυσικού χώρου  

Επίσημη Εφημερίδα αριθ. L 187 της 29/07/1993 σ. 0022 - 0023

ΚΑΝΟΝΙΣΜΟΣ (ΕΟΚ) αριθ. 2062/93 ΤΗΣ ΕΠΙΤΡΟΠΗΣ της 27ης Ιουλίου 1993 σχετικά με τις λεπτομέρειες της οικονομικής παρακολούθησης των προγραμμάτων που εγκρίνονται βάσει του κανονισμού (ΕΟΚ) αριθ. 2078/92 του Συμβουλίου σχετικά με τις μεθόδους  παραγωγής που συμμορφώνονται με τις απαιτήσεις προστασίας του περιβάλλοντος, καθώς και με τη διατήρηση του φυσικού χώρουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2078/92 του Συμβουλίου 30ής Ιουνίου 1992 σχετικά με μεθόδους γεωργικής παραγωγής που συμμορφώνονται με τις απαιτήσεις προστασίας του περιβάλλοντος καθώς και με τη διατήρηση του φυσικού χώρου (1), και ιδίως το άρθρο 9,  Εκτιμώντας:  ότι είναι αναγκαίο να καθορισθεί αξιόπιστο σύστημα οικονομικής παρακολούθησης της εφαρμογής του κανονισμού (ΕΟΚ) αριθ. 2078/92- ότι, για το σκοπό αυτό, το σύστημα οικονομικής παρακολούθησης βασίζεται επί των ατομικών δεσμεύσεων που λαμβάνονται στο πλαίσιο των προγραμμάτων που καταρτίζονται βάσει του κανονισμού (ΕΟΚ) αριθ. 2078/92- ότι η αποτελεσματικότητα της οικονομικής  παρακολούθησης θα μειωθεί σημαντικά εάν οι ανακοινωθείσες πληροφορίες δεν περιέχουν τα πλέον πρόσφατα στοιχεία- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαρθρώσεων Γεωργίας και Αγροτικής Ανάπτυξης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα κράτη μέλη ανακοινώνουν σύμφωνα με τον πίνακα του παραρτήματος τις πληροφορίες σχετικά με την εφαρμογή στις 15 Απριλίου και στις 15 Οκτωβρίου κάθε οικονομικού έτους, του καθεστώτος που προβλέπεται στον κανονισμό (ΕΟΚ) αριθ. 2078/92.  Οι εν λόγω πληροφορίες πρέπει να περιέλθουν στην Επιτροπή εντός των 45 ημερών που έπονται των εν λόγω ημερομηνιών.  Κατ' εξαίρεση, οι πληροφορίες σχετικά με την εφαρμογή του καθεστώτος στις 15 Απριλίου 1993 πρέπει να περιέλθουν στην Επιτροπή το αργότερο 30 ημέρες μετά την έναρξη της ισχύος του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουλίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 215 της 30. 7. 1992, σ. 85.    ΠΑΡΑΡΤΗΜΑ   ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΑΝΑΚΟΙΝΩΝΟΝΤΑΙ ΣΤΑ ΠΛΑΙΣΙΑ ΤΟΥ ΚΑΝΟΝΙΣΜΟΥ (ΕΟΚ) αριθ. 2078/92  Κράτος μέλος:  Περιοχές του στόχου 1/εκτός (να καθορισθούν) Σχετικό καθεστώς (να καθοριστεί) Διάρκεια της ατομικής δέσμευσης (έτη):  Αριθμός αιτήσεων προσχώρησης στο καθεστώς που εκκρεμούν:   /* ΠΙΝΑΚΕΣ: δείτε Ε.Ε. */ (1) Ανάλογα με το καθεστώς που έχει δηλωθεί χωριστά.  (2) Οικονομικό έτος (t): τρέχον οικονομικό έτος για τη λογιστική καταχώρηση των δαπανών του ΕΓΤΠΕ, τμήμα Εγγυήσεων.